Lav et referat af nedenstående tekst:

Tekst:
Der bliver lavet masser af snævre driblinger, hårde tacklinger og flotte mål på fodboldbanerne i Frederikshavn i denne uge, hvor FfI's store ungdomsfodboldturnering Cup No. 1 bliver afviklet. Modsat sidste år ser årets turnering ud til at kaste et overskud af sig til FfI Fodbold. Sidste år kom arrangørklubben ud med et underskud på hele 700.000 kroner. De norske og svenske hold svigtede turneringen, der ikke blev reddet af at have den engelske storklub Liverpool FC's ungdomshold som trækplaster. Derfor har FfI i år taget skeen i den anden hånd i et forsøg på at få vendt skuden. Henrik Andersen er blevet hyret som cup-manager og har fået til opgave at sikre sorte tal i regnskabet. - Vi har knoklet hårdt på det i et helt år sammen med rigtig mange frivillige. Vi har drejet på mange forskellige knapper, og det ser ud til at virke, siger Henrik Andersen, cup-manager ved Cup No. 1. Cup No. 1 har i år deltagelse af 177 hold fra 20 forskellige lande. 60 af de udenlandske hold er fra Norge, 18 er fra USA, mens 12 tyske hold har meldt deres ankomst. De svenske klubber svigter stadig den nordjyske turnering. Kun fem hold har taget turen fra Sverige til Frederikshavn. Til gengæld er der kommet hold fra eksempelvis Australien, Filippinerne, Indien, Madagaskar, Ghana og Peru, så den nordjyske fodboldturnering har vundet indpas verden over. - Det er rigtig godt, at vi har en cup, fordi vi har mange unge mennesker fra FfI og mange andre steder, som nyder godt af, at der er en cup. Derfor er det også vigtigt, at der kommer sorte tal på bundlinjen, siger Anders Brandt Sørensen, formand for FfI Fodbold.

Referat:
Fodboldturneringen Cup No. 1 i Frederikshavn har formået at vende skuden. Økonomisk tegner årets turnering til at blive en succes.